MAJOR ฉลองสาขาใหม่ “ศรีราชา ซีนีเพล็กซ์” ดูหนังฟรี 27 ต.ค.นี้ 
MAJOR ฉลองเปิดสาขาใหม่ “ศรีราชา ซีนีเพล็กซ์” วันที่ 27 ตุลาคม 64 รับชมภาพยนตร์ฟรี ทุกเรื่อง ทุกรอบ ตลอดทั้งวัน
23 ต.ค. 2564

นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เปิดเผยว่า หลังคลายล็อกดาวน์ให้โรงภาพยนตร์ในพื้นที่สีแดงเข้มกลับมาเปิดให้บริการได้ตั้งแต่วันที่ 1 ตุลาคม 2564 เมเจอร์ ซีนีเพล็กซ์ กรุ้ป พร้อมเปิดให้บริการโรงภาพยนตร์ในเครือเมเจอร์ ซีนีเพล็กซ์ กรุ้ป สาขาลำดับที่ 166 ในชื่อแบรนด์ “ศรีราชา ซีนีเพล็กซ์” จำนวน 5 โรงภาพยนตร์ 940 ที่นั่ง ตั้งอยู่ที่ชั้น 4 ของศูนย์การค้าเซ็นทรัล ศรีราชา วันที่ 27 ตุลาคมนี้ ชวนมาฉลองเปิดสาขาใหม่ ชมภาพยนตร์ฟรีทุกเรื่อง ทุกรอบ ตลอดทั้งวัน
นอกจากนี้ ศรีราชา ซีนีเพล็กซ์ ยังมอบความห่วงใยและใส่ใจให้กับลูกค้าที่เข้ามาใช้บริการ ซื้อบัตรชมภาพยนตร์ทุก 2 ที่นั่ง ตั้งแต่วันที่ 27 ตุลาคม – 30 พฤศจิกายน 2564 รับฟรีผลิตภัณฑ์ Double A Care สเปรย์แอลกอฮอล์ 75% กลิ่น Blue Sea ขนาด 60 มล. 1 ขวด มูลค่า 55 บาท และ เมื่อซื้อป๊อปคอร์นหรือเครื่องดื่ม ครบ 100 บาทขึ้นไป รับฟรีทิชชู่เปียกทำความสะอาดผิว 1 ซอง มูลค่า 39 บาท
ทั้งนี้ เพื่อเป็นการขอบคุณลูกค้าที่เข้ามาใช้บริการที่ ศรีราชา ซีนีเพล็กซ์ ได้ร่วมกับบริษัท ป.ยานยนต์ ศรีราชา มอบโชคใหญ่ รางวัลรถจักรยานยนต์ HONDA LEAD 125 มูลค่า 55,500 บาท จำนวน 1 คัน ให้ลูกค้าที่ซื้อบัตรชมภาพยนตร์ทุก 2 ที่นั่ง หรือ ซื้อชุดป๊อปคอร์น ครบ 200 บาท ตั้งแต่วันที่ 27 ตุลาคม 2564-31 มกราคม 2565 ร่วมลุ้นรางวัล ยิ่งดูมากยิ่งมีสิทธิ์มาก โดยจะจับรางวัลผู้โชคดีในวันที่ 15 กุมภาพันธ์ 2565 และประกาศผลรางวัลวันที่ 18 กุมภาพันธ์ 2565 ทางเว็บไซต์ www.majorcineplex.com
 
 